આપણે ઘેર આવતા મહેમાનોની સામે બાળકોને વઢવું, ઉતારી પાડવું, ટોકવું, વાત ન સાંભળવી, વિગેરે વર્તનને આપણે કાબુમાં રાખવું જોઈએ. બાળકો પણ સેન્સીટિવ હોય છે. તેમને પણ સ્વમાન હોય છે. એટલે આપણા કોઈ પણ અયોગ્ય વર્તનથી તેમનો આપણામાં વિશ્વાસ ઓછો થાય તે સ્વાભાવિક છે. અને આવા સંજોગોનો ફાયદો ઉઠાવી બાળકોનું શોષણ કરતા લોકોની પણ કમી નથી. આપણું બાળક આપણને ઇગ્નોર કરીને પારકા સાથે તેમની ઈચ્છા શેર કરે, તેવા સંજોગોને ટાળવા માટેના પ્રયત્નો કરવા. આવા સંજોગોનો ફાયદો ઉપાડવાવાળા પણ આપણી આસપાસનાં સગાવ્હાલા જ હોય છે.